PRITARTA

Kaišiadorių r. Žiežmarių mokyklos-darželio

 „Vaikystės dvaras“ Pedagogų tarybos

2022 m. birželio 9 d. posėdyje

Protokolo Nr. PT-3

 PATVIRTINTA

 Žiežmarių mokyklos-darželio „Vaikystės dvaras“

 direktorės 2022 m. rugpjūčio 12 d.

 įsakymu Nr. IS-87

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“ ŠVIETIMO PAGALBOS MOKINIUI TEIKIMO TVARKOS APRAŠAS**

1. **BENDROSIOS NUOSTATOS**

1. Žiežmarių mokyklos-darželio „Vaikystės dvaras“ (toliau – Mokykla) pagalbos mokiniui teikimo tvarkos aprašas (toliau – T**varka**) parengtas vadovaujantis Lietuvos Respublikos švietimo įstatymu; Lietuvos Respublikos vaiko minimalios ir vidutinės priežiūros įstatymu; Mokyklos vaiko gerovės komisijos sudarymo ir jos darbo organizavimo tvarkos aprašu, Socialinės pedagoginės pagalbos teikimo vaikui ir mokiniui tvarkos aprašu, Specialiosios pedagoginės pagalbos asmeniui iki 21 metų teikimo ir kvalifikacinių reikalavimų nustatymo šios pagalbos teikėjams tvarkos aprašu, Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 įsakymu Nr. V-663.

2. Ši Tvarka reglamentuoja Mokyklos darbuotojų — mokytojų, klasės vadovų, logopedo, psichologo, visuomenės sveikatos priežiūros specialisto, mokytojo padėjėjo, bibliotekininko ir administracijos veiklą, susijusią su mokinių socialinių, pedagoginių, psichologinių poreikių tenkinimu, leidžiančią didinti ugdymo(-si) veiksmingumą.

3. Tvarka nustato mokinių švietimo pagalbos organizavimą, formas ir rūšis, pedagoginės, psichologinės ir socialinės pagalbos mokiniui teikimo struktūrą, padedančią mokiniui įgyvendinti teisę į mokslą.

**4. Švietimo pagalbos tikslai**:

4.1. padėti įgyvendinti mokinių teisę į mokslą;
4.2. užtikrinti veiksmingą mokinių ugdymąsi Mokykloje;
4.3. sudaryti prielaidas pozityviai socializacijai ir pilietinei brandai bei mokinių saugumui Mokykloje.

**5. Švietimo pagalbos uždaviniai**:
51. užtikrinti mokinių saugumą Mokykloje;
5.2. šalinti priežastis, dėl kurių mokiniai negali lankyti mokyklos ar vengia tai daryti;
5.3. užtikrinti vaikų mokymąsi pagal privalomojo ugdymo programas iki 16 metų;
5.4. sudaryti sąlygas gabių mokinių ugdymui(-si);

5.5. padėti mokiniams adaptuotis mokykloje ir/ar naujoje ugdymo pakopoje;
5.6. teikti reikalingą psichologinę, socialinę pedagoginę, specialiąją pedagoginę ir specialiąją pagalbą.

**6.**  **Švietimo pagalbos teikimo principai:**
6.1. lygios galimybės – kiekvienam mokiniui užtikrinamas pagalbos prieinamumas;
6.2. visuotinumas – pagalba teikiama visiems mokyklos mokiniams, kuriems jos reikia;
6.3. kompleksiškumas – pagalba teikiama pagal poreikį kartu su kitomis švietimo sistemos pagalbos mokiniui teikimo formomis;
6.4. decentralizacija — šeimos, visuomenės bei kitų institucijų dalyvavimas;
6.5. individualumas — pagalba teikiama atsižvelgiant į konkretaus mokinio problemas;
6.6. veiksmingumas — remiamasi profesionalia vadyba, tinkamais ir laiku priimtais sprendimais.

**II. ŠVIETIMO PAGALBOS GAVĖJAI, TEIKĖJAI, FORMOS IR RŪŠYS**

**7. Švietimo pagalbos gavėjai** — Mokyklos mokiniai, mokytojai, mokinių tėvai (globėjai, rūpintojai).

**8. Švietimo pagalbos teikėjai** — mokytojai, klasės vadovai, logopedas, psichologas, visuomenės sveikatos priežiūros specialistas, mokytojo padėjėjas, bibliotekininkas ir administracija. Pagalbos mokiniui teikimo sistema apibrėžta šio aprašo 1 priede.

**9. Švietimo pagalbos formos:**

9.1. *Individualus darbas su mokiniu:*

9.1.1. turinčiu specialiųjų ugdymosi poreikių;

9.1.2. mokomu namuose;

9.1.3. esant nuolatiniams ar laikiniems sveikatos sutrikimams, besimokančiu nuotoliniu būdu Mokyklos *VMA Moodle* platformoje, skaitmeninėje mokymo(si) aplinkoje „EDUKA klasė“;

9.1.4. besimokančiu pagal pradinio ugdymo programą (jei kyla mokymosi sunkumų);

9.1.5. besimokančiu pagal pradinio ugdymo programą (itin sėkmingai mokosi);

9.1.6. iškilus individualioms problemoms.

9.2. *Darbas su klase ar grupe:*

9.2.1. ugdymo dalyvių tarpusavio santykių reguliavimas;

9.2.2. konsultacijos;

9.2.3. darbas su gabiais mokiniais;

9.2.4. psichologiniai ar sociologiniai tyrimai;

9.2.5. logopedo ir/ar specialiojo pedagogo pogrupiniai/grupiniai užsiėmimai;

9.2.6. profesinis bei karjeros planavimo informavimas;

9.2.7. sveikatinimo veiklos vykdymas.

9.3. *Darbas su mokinio šeima ar jo atstovais pagal įstatymą:*

9.3.1. pagalba sprendžiant problemas, trukdančias mokinio ugdymo(-si) procesui;

9.3.2. tėvų (globėjų/rūpintojų) ir Mokyklos bendradarbiavimo stiprinimas.

9.4. *Darbas su mokyklos bendruomene:*

9.4.1. saugios aplinkos kūrimas ir palaikymas;

9.4.2. savivaldos aktyvinimas.

9.5. *Darbas su socialiniais partneriais* (Kaišiadorių rajono savivaldybės administracijos švietimo, kultūros ir sporto skyriumi; Kaišiadorių rajono pedagogine - psichologine tarnyba; Kaišiadorių rajono savivaldybės administracijos Žiežmarių seniūnija; Kaišiadorių rajono savivaldybės visuomenės sveikatos biuru; Kaišiadorių skyriaus Kauno KAD užimtumo tarnyba; Kaišiadorių rajono policijos komisariatu ir kt.).

**10. Švietimo pagalbos teikimo rūšys:**

10.1. konsultavimas (mokinio, mokinių grupės, mokytojų, tėvų (globėjų/rūpintojų) siekiant padėti išsiaiškinti ir suprasti tai, kas vyksta jų gyvenimo ir mokymosi erdvėje, padedant mokytis, naujai elgtis, geriau pažinti save);

10.2. ugdymo individualizavimas ir/ar diferencijavimas mokiniui ar mokinių grupei, siekiant sudaryti palankias sąlygas tiek gabių, tiek mokymosi problemų turinčių mokinių ugdymui;

10.3. socialinių ir gyvenimo įgūdžių formavimas — ugdomas gebėjimas priimti sprendimus ir spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinais būdais, valdyti emocijas, sveikos gyvensenos įgūdžiai;

10.4. elgesio korekcija, socialiai priimtino elgesio modeliavimas;

10.5. nusikalstamumo, mokyklos nelankymo, alkoholio, tabako ir kitų psichiką veikiančių medžiagų vartojimo, savižudybių, ŽIV/AIDS, prievartos, patyčių, smurto ir teisės pažeidimų prevencija;
10.6. pagalbos komandos telkimas mokykloje (esant reikalui, pasitelkiant šeimą bei socialinius partnerius), siekiant sėkmingai spręsti mokinių problemas.

**III. ŠVIETIMO PAGALBOS TEIKIMO ORGANIZAVIMAS**

11. **Klasių vadovai ir mokytojai** teikia pagalbą savo klasės mokiniams:

11.1. rūpinasi jų asmenybės ugdymu(-si);

11.2. siekia pažinti auklėtinių, mokinių poreikius, polinkius, interesus, gabumus, diferencijuoja ir individualizuoja ugdymo procesą;

11.3.domisi ir rūpinasi mokinių sveikata, jų sauga, puoselėja sveiką gyvenseną;
11.4. suteikia mokiniui reikiamą pagalbą pastebėjus, kad jo atžvilgiu taikomas smurtas, prievarta, patyčios ar kitokio pobūdžio išnaudojimas;

11.5. bendradarbiauja su pagalbos mokiniui, sveikatos priežiūros specialistais;

11.6. informuoja tėvus (globėjus/rūpintojus) apie iškylančias problemas;

11.7. padeda mokiniams spręsti psichologines, socialines, bendravimo, mokymosi ir kt. problemas;

11.8. stebi, analizuoja tėvų bei socialinės aplinkos poveikį ugdymui(-si);

11.9. mokytojai stebi, analizuoja ir laiku identifikuoja kylančius sunkumus (pastebi, kad mokiniui nesiseka pasiekti bendrosiose programose numatytų konkretaus dalyko pasiekimų, po nepatenkinamo kontrolinio darbo įvertinimo, po ligos ir kt.) bei kreipiasi į Vaiko gerovės komisiją dėl mokinio SUP pradinio įvertinimo;

11.10. mokymosi pagalba integruojama į ugdymo procesą. Mokytojas pritaiko mokymo(si) užduotis, metodus ir kt.;

11.11. SUP turinčių mokinių ugdymui dalykų mokytojas rengia individualizuotas ar pritaikytas dalykų Bendrąsias programas, atsižvelgdamas į mokinių ugdymosi poreikius, mokyklos Vaiko gerovės komisijos, psichologo rekomendacijas;

11.12. klasės auklėtojas, konsultuojamas mokyklos psichologo, padeda SUP turintiems mokiniams integruotis klasės bendruomenėje;

11.13. mokytojai teikia individualią pagalbą per pamoką, po pamokų pagal grafiką arba kitu su mokiniu suderintu laiku (per „langus“, kt.);

11.14. mokytojai informuoja mokyklos švietimo pagalbos specialistus, mokinio tėvus apie mokinio patiriamus sunkumus, kartu tariasi dėl pagalbos;

11.15. pagal poreikį konsultuoja visų klasių mokinius;

11.16. teikia pagalbą ruošiantis olimpiadoms ir konkursams;

11.17. dalyko ir/ar klasės mokytojas prieš vesdamas mokiniui neigiamą pusmečio/metinį dalyko įvertinimą - prieš tai turi būti ne vieną kartą informavęs klasės vadovą, kreipęsis į Vaiko gerovės komisiją dėl mokinio nepažangumo, pamokų praleidinėjimo, nesimokymo ir kt..

12. **Pagalbos mokiniui specialistai** (psichologas, logopedas ir kt.)teikia psichologinę, socialinę pedagoginę, specialiąją pedagoginę ir specialiąją pagalbą:

12.1. **psichologinė pagalba** — teikiama, kai mokinys į psichologą kreipiasi savarankiškai, prašo mokinio tėvai (globėjai/rūpintojai), mokytojai (gavę tėvų (globėjų/rūpintojų) sutikimą), prašo Vaiko teisių apsaugos tarnyba (jeigu tėvai nesirūpina vaiku). Teikiant psichologinę pagalbą vykdoma:

12.1.1. mokinio asmenybės ir ugdymosi problemų įvertinimas ir sprendimas, bendradarbiaujant su mokinio tėvais (globėjais/rūpintojais) ir mokytojais, juos konsultuojant;

12.1.2. gabių mokinių įvertinimas.

12.2. **socialinė pedagoginė pagalba,** padedant mokiniui įgyvendinti jo teisę į mokslą, užtikrinti jo saugumą mokykloje — teikiama mokiniui, tėvams ar teisėtiems vaiko atstovams, mokytojams ir kitiems Mokykloje dirbantiems specialistams:

12.2.1. problemų, susijusių su įvairiais mokiniams kylančiais sunkumais (pagrindinių vaikų reikmių tenkinimo, saugumo užtikrinimo) vertinimas ir sprendimas;

12.2.2 darbas su mokiniais, patiriančiais seksualinį ar fizinį išnaudojimą;

12.2.3. pagalba tėvams ar teisėtiems mokinio atstovams ugdant savo vaiką (suprasti jo socialinius ir psichologinius poreikius, jų tenkinimo svarbą, geriau suprasti tėvų teises ir pareigas);

12.2.4. bendradarbiavimas su klasių vadovais, kitais pedagogais, specialistais, Mokyklos administracija sprendžiant mokinių socialines - pedagogines problemas, ieškant efektyvių pagalbos būdų;

12.2.5. bendradarbiavimas su klasių vadovais rūpinantis mokinių socialinių įgūdžių ugdymu;

12.3. **specialioji pedagoginė ir specialioj**i **pagalba** — teikiama, kai ją skiria mokyklos Vaiko gerovės komisija ar PPT, su tėvų (globėjų/rūpintojų) sutikimu.

12.3.1. Specialiosios pedagoginės pagalbos mokiniams teikėjai — mokytojo padėjėja(s) ir logopedas;

12.3.1.1. mokytojo padėjėja(s) teikia pagalbą SUP turintiems mokiniams pamokų metu. Ugdymo turinį, būdus, mokymui(-si) reikalingas priemones derina su dalyko mokytoju: dirba kartu klasėje visą pamoką. Atsižvelgdamas į mokinio sveikatos sutrikimus ir mokyklos Vaiko gerovės komisijos rekomendacijas, gali pamokų trukmę trumpinti 5 minutėmis, o šį laiką skirti mokinių veiklai keisti, pertraukoms organizuoti;

12.3.1.2. logopedas teikia logopedinę pagalbą SUP turintiems mokiniams pagal poreikį pamokų arba ne pamokų metu;

12.3.1.3. rugsėjo mėnesio dvi savaites logopedas (esant etatui, specialusis pedagogas) – konsultuoja mokytojus rengiant ir pritaikant ugdymo programas; atlieka mokinių, turinčių specialiųjų ugdymosi poreikių, pirminį (ar pakartotinį) vertinimą; konsultuoja(si) specialiojo ugdymo klausimais; be to logopedas rengia kalbos ugdymo individualiąsias, pogrupines ir grupines programas; konsultuoja mokytojus, tėvus (globėjus) mokinių kalbos ir kalbėjimo, skaitymo ir/ar rašymo sutrikimų šalinimo klausimais;

12.3.1.4. logopedas gegužės paskutinę savaitę atlieka mokinių, lankiusių logopedines pratybas, pažangos vertinimą, aptaria pasiekimus su mokytojais, tvarko dokumentus, atlieka būsimų pirmokų pirminį gebėjimų įvertinimą, konsultuoja tėvus (globėjus, rūpintojus);

12.3.2. specialioji pedagoginė ir specialioji pagalba vykdoma, kai Mokyklos vaiko gerovės komisijos paskirtos specialiosios pagalbos gavėjų sąrašą, komisijos pirmininko suderintą su PPT, patvirtina mokyklos direktorius.

12.3.3. jeigu įstaigoje yra nepakankamas švietimo pagalbos specialistų darbo krūvis, tai specialioji pedagoginė pagalba prioritetine tvarka teikiama:

12.3.3.1. žemesnių klasių mokiniams;

12.3.3.2. didesnių specialiųjų ugdymosi poreikių turintiems mokiniams, prieš tai pagalbos poreikį aptarus su ugdančiais pedagogais;

12.3.4. specialiosios pedagoginės pagalbos teikimo dažnumą sprendžia SUP mokiniams pagalbą teikiantis švietimo pagalbos specialistas.

 **13. Mokyklos psichologas:**

13.1. gavęs tėvų (globėjų, rūpintojų) sutikimus įvertina mokinio galias ir sunkumus, raidos ypatumus, psichologines, asmenybės ir ugdymosi problemas;

13.2. dirba Mokyklos vaiko gerovės komisijoje, bendradarbiauja su mokytoju, logopedu (esant etatams ir su specialiuoju pedagogu, socialiniu pedagogu), kitais su mokiniu dirbančiais specialistais, numatant ugdymo tikslų ir uždavinių pasiekimo būdus;

13.3. konsultuoja psichologinių, asmenybės ir ugdymosi problemų turinčius mokinius, jų tėvus (globėjus, rūpintojus), mokytojus šių problemų sprendimo klausimais;

13.4. inicijuoja, rengia ir įgyvendina psichologinių problemų prevencijos programas, padedančias išvengti psichologinių, asmenybės ir ugdymo problemų bei veiksmingiau ugdyti psichologinių, asmenybės ir ugdymo problemų turinčius mokinius;

13.5. sprendžia mokymosi motyvacijos, lankomumo, užimtumo, emocines ir elgesio bei kitas problemas.

 **14.** **Sveikatos priežiūros specialistas** —dirba bendradarbiaudamas su Mokyklos bendruomene, kitais sveikatos priežiūros, psichologinės bei socialinės pedagoginės pagalbos ir kitų suinteresuotų tarnybų specialistais:

14.1. teikia sveikatinimo veiklos metodines konsultacijas mokytojams, mokiniams, jų tėvams (globėjams, rūpintojams) bei kaupia metodinę ir informacinę medžiagą mokinių sveikatos išsaugojimo ir stiprinimo klausimais;

14.2. teikia informaciją sveikatos išsaugojimo bei stiprinimo klausimais ir organizuoja šios informacijos sklaidą (Mokyklos stenduose, renginiuose, viktorinose ir pan.) Mokyklos bendruomenei;

14.3. inicijuoja ir dalyvauja Mokyklos sveikatinimo projektų (programų) rengime bei juos įgyvendinant;

14.4. teikia pagalbą mokiniams ugdant sveikos gyvensenos ir asmens higienos įgūdžius;

14.5. skatina sveiką mitybą bei sveikos mitybos įgūdžių formavimą;

14.6. dalyvauja Mokyklos darbo grupėse, sprendžiančiose mokinių psichologines, adaptacijos ir socialines problemas.

 **15. Mokytojo padėjėjas –** padeda mokymosi sunkumų turintiems mokiniams įsitraukti į ugdomąją veiklą ir pagal galimybes joje dalyvauti.

15.1. padeda mokytojui parengti ir pritaikyti mokiniams reikalingą mokomąją medžiagą;

15.2. padeda mokiniams mokykloje ir už jos ribų ugdomosios veiklos, pamokų, papildomo ugdymo, renginių ir išvykų metu.

**16.** **Mokyklos vaiko gerovės komisija:**

16.1. organizuoja ir koordinuoja prevencinį darbą, švietimo pagalbos teikimą mokiniams, mokytojams, mokinių tėvams (globėjams, rūpintojams), saugios ir palankios vaiko ugdymui aplinkos kūrimą;

16.2. organizuoja švietimo programų pritaikymą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerove susijusias funkcijas.

**17.** **Ugdymo karjerai koordinatorius**:

17.1. teikia sistemingas, kokybiškas ir inovatyvias ugdymo karjerai konsultacijas mokiniams;

17.2. organizuoja integruotas dalyko ir ugdymo karjerai pamokas, klasės valandėles, netradicinio ugdymo dienas bei kitus renginius.

**18. Kiti pagalbos mokiniui teikėjai:**

18.1. **Bibliotekininkas** visapusiškai tenkina Mokyklos bendruomenės informacinius poreikius, kaupia ir saugo ugdymo procesui reikalingą literatūrą, vadovėlius, įvairių formų informacijos laikmenas. Bendradarbiauja su mokytojais, padėdamas tinkamai pasirengti ugdymo procesui, sudaryti sąlygas organizuoti bei vykdyti projektinę veiklą, neformaliojo ugdymo veiklos pristatymus, įvairius mokyklos renginius.

**19. Atsiskaitymas:**

19.1.pagalbos teikimo specialistai (logopedas, psichologas (esant etatams ir specialusis pedagogas, socialinis pedagogas) teikia veiklos ataskaitą Vaiko gerovės komisijai ir Pedagogų tarybai vieną kartą per metus.

19.2. Mokytojai SUP turinčių mokinių daromą pažangą ir pasiekimus vieną kartą per pusmetį aptaria mokyklos Vaiko gerovės komisijos posėdyje;

19.2.1. atlieka įrašus apie SUP mokinių padarytą pažangą savo parengtose dalykų pritaikytose, individualizuotose Bendrosiose ugdymo programose.

19.2. Vaiko gerovės komisijos pirmininkas teikia Komisijos veiklos ataskaitą Mokyklos tarybai vieną kartą per metus.

**IV. BAIGIAMOSIOS NUOSTATOS**

20. Klasių vadovai supažindina mokinius ir jų tėvus (globėjus, rūpintojus) su svarbiausiomis Tvarkos nuostatomis, organizavimu.

21. Visi Mokyklos specialistai atsako už vykdomų pedagoginių – psichologinių tyrimų kokybę, korektišką tyrimo metodiką ir gautų duomenų panaudojimą, turimos informacijos konfidencialumą.

22. Mokiniui išvykstant iš Mokyklos, specialiojo ugdymo dokumentai gali būti perduodami kitai ugdymo įstaigai, tik raštiškai tėvams (globėjams, rūpintojams) sutikus.

23. Mokyklos darbuotojų bendradarbiavimas, pagalbos teikimo vaikui planavimas, aptarimas ir vertinimas, atsakingas Tvarkos vykdymas užtikrina visavertišką pagalbos mokiniui įgyvendinimą Mokykloje.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

­­­­­­­­­­­­­

1 Priedas

**PAGALBOS MOKINIUI TEIKIMO SISTEMA**

|  |
| --- |
| 1. **DALYKO MOKYTOJAS**
 |
| Iškilus problemai, informuoja klasės vadovą. |
| 1. **KLASĖS VADOVAS**
 |
| Kalbasi su mokiniu, stengiasi išsiaiškinti problemą ir padėti ją spręsti. Esant rimtai problemai, susitinka ir kalbasi su tėvais. Jei negali problemos išspręsti, kreipiasi į specialistus. |
| 1. **SPECIALISTAI**
 |
| **LOGOPEDAS**  |  **PSICHOLOGAS**  | **VISUOMENĖS SVIEKATOS PRIEŽIŪROS SPECIALISTAS** |
| Kalbasi su mokiniu, veda individualias konsultacijas mokiniams bei jų tėvams, kartu su klasės vadovu kontroliuoja jo lankomumą, stebi mokymosi rezultatus. Reikalui esant, siūlo kreiptis į specialistus kitose tarnybose (Psichinės sveikatos centras, policija, savivaldybės VGK). Situacijai nepagerėjus, mokinio problema svarstoma Vaiko gerovės komisijos posėdyje. |
| 1. **VAIKO GEROVĖS KOMISIJA**
 |
| Svarsto mokinio problemų priežastis, siūlo galimus pagalbos būdus. Į VGK posėdžius gali būti pakviesti mokinių tėvai. Esant būtinybei, kreipiasi pagalbos į Savivaldybės administracijos Vaiko gerovės komisiją. |